text: Лиса Кудроу се похвали с роля, издаде паролата си - Tialoto
  Актрисата направи неволна грешка
  "Много вълнуващо е да работя с тези двамата." Това написа Лиса Кудроу в Instagram и сподели с феновете си, че е получила нова роля. Начинът, по който го направи обаче, доведе до това, че всички нейни последователи в социалната мрежа научиха паролата ѝ.
  Звездата от сериала "Приятели" е направила селфи. Тя се е щракнала пред компютъра, на чийто екран се вижда последната публикация за нея, в която се разказва за новите проекти, в които тя участва.
  "Вие осъзнавате ли, че в тази публикация има паролата ви?", пита фенка на Лиса, която се вгледала по-внимателно в кадъра и видяла залепеното листче с важните данни на звездата, което стои в един от ъглите на монитора.
  "Паролата ви наистина се вижда! Бързо изтрийте поста", съветва я друг потребител на социалната мрежа.
  Oh and this is exciting for ME to work with these two...#lookatthat oh it's backwards. Can't read it. Or see it. Well done!
  Публикация, споделена от Lisa Kudrow (@lisakudrow) на Май 21, 2019 в 1:52 PDT
  Въпреки коментарите под публикацията, актрисата все още не е е премахнала снимката. Най-вероятно тя все пак е видяла предупрежденията и си е сменила паролата, която може да е за достъпа й до Instagram, но и за много други места в интернет.
  Преди броени дни Лиса Кудроу качи снимка, на която е завързана и оставена в багажник на кола, а по лицето й лази змия. Най-вероятно сцената е от комедията, за която тя се похвали, че ще участва.